Webjørn S. Espeland

Webjørn Svendsen Espeland (født 1979) er en norsk journalist, radioreporter, forfatter og dokumentarskaper ansatt i NRK. Han har blant annet vært reporter og programleder i radioprogrammer som Reiseradioen, Lørdagsbarnetimen og Sånn er livet. Han har også vært reporter for NRK i Beirut og Berlin, samt skøytekommentator for NRK TV.  

Espeland debuterte i radiosammenheng med underholdningsprogrammet Gladlaksen på Radio Midt-Telemark i 1991 og fulgte opp to år senere med spørreprogrammet Erru stam hell?, hvor bønder ble utfordra i kunnskapsquiz.  

I 2006 fant Espeland bevis for at trondheimsfiskeren Hans Peter Wiggen var ansiktet bak reklame-ikonet Tiedemanns fisker.   

I 2020 fant han organiske spor av spekkhogger ved Keiko-røysa i Halsa, i en undersøkelse rundt ryktene om at kjendis-spekkhoggeren ved sin død var blitt slept på havet og senket.   

Espeland har produsert en rekke dokumentarer for web, radio og tv for NRK, samt tv-serien Utkant og flere radiokonsepter rundt juss og forbrukerrettigheter.  

 Bibliografi 
 2011: Aldrin Akrobat blir astronaut (barnebok), Cappelen Damm
 2011: Sånn ca. alt om sex og kjærlighet, Aschehoug
 2015: 33 utrolige nordmenn, Aschehoug  – med Ken Wasenius-Nilsen og Sven Bisgaard Sundet, gjenutgitt på Bertmark
 2018: Kongen av gutterommet, Aschehoug – med Dennis Vareide

 2019: Klubben først – United fra Ferguson til Solskjær, Bertmark –  med Ken Wasenius-Nilsen

 Referanser 

Kategori:Norske journalister
Kategori:Norske radioprodusenter
Kategori:Norske sakprosaforfattere
Kategori:NRK-journalister
Kategori:Personer fra tidligere Bø kommune i Telemark